Köppenin ilmastoluokituksen mukainen Ranska.
**Ranskan ilmasto** on Köppenin ilmastoluokituksen mukaan suuressa osassa maata lauhkea meri-ilmasto Cfb vaikkakin Etelä-Ranskassa vallitsee välimerenilmaston kuumakesäinen alatyyppi Csa. Ranskan Alpeilla vallitsee kostea- ja kylmätalvisen ilmaston lämminkesäinen alatyyppi Dfb.

Lämpötilat
----------

Ranskan vuotuinen lämpötilan keskiarvo on 11,2 celsiusastetta. Kuumin kuukausi on heinäkuu 19,2 celsiusasteen keskilämpötilalla ja kylmin tammikuu 4 celsiusasteen keskiarvolla.

Pohjois-Ranskan Bray-Dunessa vuoden keskilämpötila on 10,3 celsiuastetta, Länsi-Ranskan Plouarzelissa 11,0 celsiusastetta, Itä-Ranskan Lauterbourgissa 10,3 celsiusastetta, Etelä-Ranskan Hyèresissa 14,9 celsiusastetta ja Keski-Ranskan Bourgesissa 11,2 celsiusastetta. Ranskan kaikkien aikojen lämpöennätys on 46,0 celsiusastetta on mitattu 28. kesäkuuta 2019 Vérarguesista, Héraultin departementista Euroopan ennätyksellisen helleaallon yhteydessä. Ranskan kaikkien aikojen kylmin lämpötila −41.0 °C taas on mitattu 17. tammikuuta 1985 Mouthesta, Doubsin departementista.

Sateisuus
---------

Ranskan vuotuinen sademäärä on 779.5 millimetriä. Sateisinta on lokakuussa, jolloin sademäärä on 78,7 millimetriä ja kuivinta helmikuussa jolloin sademäärä on 56,4 millimetriä.

Ranskan pääkaupungissa Pariisissa sataa keskimäärin 650 millimetriä vuodessa. Rannikkoalueilla ja vuoristossa on sateisinta.

Ilmastonmuutos
--------------

### Historiallisesti

Ilmaston lämpeneminen on ollut Ranskassa 1900-luvulla vahvempaa kuin globaali keskiarvo. Manner-Ranskassa vuoden keskilämpötila on noussut 0,95 celsiusastetta, kun maailmanlaajuisesti vain 0,74 astetta. Varsinkin 1950-luvun jälkeen lämpeneminen on ollut voimakasta. Aikavälillä 1960–2009 viileät yöt ja päivät harvinaistuivat selvästi lämpimien öiden ja kuumien päivien lisääntyessä. Ranskan Alpeilla oli vuoden keskilämpötila vuosina 1900–2004 noussut 0,14 celsiuastetta. Ranskan sateisuus on lisääntynyt 1900-luvulta merkittävästi ja tulvien määrä on lisääntynyt.

### Tulevaisuudessa

Ranskan ilmasto Köppenin luokituksen mukaan 2071–2100.
Vuoteen 2100 mennessä Ranskan vuotuisen keskilämpötilan ennustetaan A1B-skenaarion mukaan nousevan 2,5–3,5 celsiusastetta vuosiin 1960–1990 verrattuna, ja eteläisten alueiden ennustetaan lämpiävän pohjoisia enemmän. A1B-skenaario ennustaa keskilämpötilan nousevan vuoteen 2050 mennessä 1,7–2,7 astetta vuosiin 1971–2000 verrattuna. Samaan aikakauteen verrattuna ennustavat A2- ja A1B-skenaariot keskilämpötilan nousevan 2,2–4,2 celsiusastetta.

Kesän 2019 kaltaiset helleaallot, jolloin mitattiin Ranskan kaikkien aikojen korkein lämpötila 46,0 °C, voivat tulevaisuudessa tuoda Ranskaan jopa 50 celsiusasteen lämpötiloja, jos ilmastonmuutosta ei hillitä.

Lähteet
-------

1. ↑  Climate of the World: France | weatheronline.co.uk *www.weatheronline.co.uk*. Viitattu 21.9.2019. (englanniksi)
2. 1 2  France Travel Weather Averages *Weatherbase*. Viitattu 7.12.2019.
3. ↑  Bray-Dunes climate: Average Temperature, weather by month, Bray-Dunes weather averages - Climate-Data.org *Climate Data*. Viitattu 21.9.2019.
4. ↑  Plouarzel climate: Average Temperature, weather by month, Plouarzel weather averages - Climate-Data.org *en.climate-data.org*. Viitattu 21.9.2019.
5. ↑  Lauterbourg climate: Average Temperature, weather by month, Lauterbourg weather averages - Climate-Data.org *en.climate-data.org*. Viitattu 21.9.2019.
6. ↑  Hyères climate: Average Temperature, weather by month, Hyères weather averages - Climate-Data.org *en.climate-data.org*. Viitattu 21.9.2019.
7. ↑  Bourges climate: Average Temperature, weather by month, Bourges weather averages - Climate-Data.org *en.climate-data.org*. Viitattu 21.9.2019.
8. ↑  Average monthly rainfall and snow in Paris (Ile de France), France (inches) *weather-and-climate.com*. Viitattu 21.9.2019.
9. 1 2  Climate change in France *Climatechangepost.com*. Viitattu 21.9.2019. (englanniksi)
10. ↑  Teija Laakso Maailma.net 3.7.2019: Tutkijat: Ilmastonmuutos teki Euroopan viimeviikkoisesta lämpöaallosta ainakin viisi kertaa todennäköisemmän *Maailma.net*. Viitattu 29.9.2019.

Aiheesta muualla
----------------

* Kuvia tai muita tiedostoja aiheesta **Ranskan ilmasto** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Ilmasto Euroopan maissa |
| --- |
|  |
| Itsenäiset valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kazakstan
* Kosovo
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaanivaltio
* Venäjä
* Viro
* Yhdistynyt kuningaskunta

 |
|  |
| Epäitsenäiset ja kiistanalaiset alueet | 
* Abhasia
* Etelä-Ossetia
* Pohjois-Kyproksen turkkilainen tasavalta
* Transnistria
* Vuoristo-Karabah

 |
|  |
| Itsehallinnolliset alueet | 
* Ahvenanmaa
* Färsaaret
* Gibraltar
* Jersey
* Mansaari

 |

 |